Publication: Magyar Közlöny
Issue: MK-1998-19 (Year: 1998, Number: 19)
Era: 1990-2004
Section: A „… vtsz. alszám HR Alszámos Magyarázata” kifejezés a Vámtarifa Magyarázatról szóló, többször módosított 23/1990. (XII. 3.) PM rendeletnek
Paragraph Index: 695

4. Ebbe az árucsoportba tartoznak a KN alszámai alatt említett ipari és munkaruházati cikkek, valamint azok, amelyeknek általános jellege (egyszerű vagy a ruhadarab jellegének megfelelő különleges szabás vagy kialakítás) és anyaguknak általában erős, formatartó volta világosan jelzi, hogy azokat kizárólag vagy főként ipari, munka közbeni vagy otthoni használatra szánták más ruha és/vagy személy (fizikai vagy egészségügyi) védelme céljából. Az ilyen ruhadarabokon általában nincs díszítés. A tevékenységre utaló feliratok és jelképek nem tekinthetők díszítésnek. Az ilyen ruhadarabok pamutból, szintetikus vagy mesterséges szálakból vagy ezen textilanyagok keverékéből készülhetnek. A tartósság növelésére a készítésükkor leggyakrabban a „biztonsági” és a kettős varrást alkalmazzák. Az ipari és munkaruházati ruhaneműk leggyakrabban villámzárral, patentekkel, tépőzárral vagy valamilyen keresztezett-csomózott zsinórokkal vagy hasonlókkal záródnak. Az ilyen ruhaneműkön lehetnek zsebek, általában tűzött megoldással felerősítve. A vágott zsebek általában a ruhadarab anyagából készülnek, és nincsenek úgy bélelve, mint a ruha többi része. Az ipari és munkaruhák között megemlítendők a szerelők, gyári munkások, kőművesek, farmerek stb. által viselt ruhaneműk, amelyek lehetnek két darabból állók, overálok, melles overálok és nadrágok. Más tevékenységek esetében lehetnek kötények, porköpenyek stb. (orvosok, nővérek, takarítónők, fodrászok, pékek, hentesek stb. részére). Csak a 158-as vagy azt meghaladó kereskedelmi méretű (testmagasság = 158 cm) ruhanemű minősíthető ipari- és munkaruházati terméknek. Az egyenruhák és más hivatali viseletek (pl. bírói talár, papi ruházat) nem tekinthetők ipari és munkaruházatnak. 62.01 Férfi- és fiúfelsőkabát, autóskabát, pelerin, köpeny, anorák (sízubbony is), viharkabát, lemberdzsek és hasonló áru a 62.03 vtsz. alá tartozók kivételével 6201 11 00— 6201 19 00 Felsőkabát, esőkabát, autóskabát, pelerin, köpeny és hasonló áru Ide tartozik a vízhatlan csuklyás sportkabát, amelyet különlegesen arra terveztek, hogy a hideg, a szél és az eső ellen védelmet nyújtson. Laza szabású hosszú ujjú felsőruházat. Az ide tartozó sportkabátok nehéz, sűrű szövésű, nem az 59.03, 59.06 vagy az 59.07 vtsz.-ok alatt említett anyagokból készülnek. Hosszúságuk a combközépig érőtől a térdig érőig terjedhet. A sportkabátoknak az alább felsoroltak mindegyik részével rendelkezniük kell: — csuklya; — elől teljesen nyitható, húzózárral, patentokkal vagy tépőzárral záródik, amelyet gyakran védő hajtás takar; — tűzdelt vattával vagy szőrmeutánzattal bélelt; — zsinórral vagy — az öv kivételével más módon — derékban összehúzható legyen; — külső zsebek. 1998/19/II. szám 6201 91 00— 6201 99 00 Más Ezen alszámok alá tartozik az anorák, a viharkabát, a lemberdzsek és a hasonló, alább leírt ruházati cikkek:

Source: https://magyarkozlony.hu/hivatalos-lapok/bdce8eede6b44a9cd60ba58e9328cf62b48434c8/dokumentumok/03adc0cacc2c220ecfdeb3a7bfd495ad90535111/letoltes